internet vaartha 150 Views
లాహోర్‌ : పాకిస్థాన్‌లో భద్రతపైన అనుమానం నేపథ్యంలో వివిధ క్రికెట్‌ జట్టు ఆ దేశంలో పర్యటిం చేందుకు వెనుకాడుతున్నాయి. దీంతో పాకిస్థాన్‌ క్రికెట్‌ బోర్డు చాలా నష్టపోతుంది. ఇతర దేశాల జట్లు తమ దేశంలో పర్యటించేలా చేసేందుకు పాకిస్థాన్‌ చర్యలు చేపట్టింది. ఇందులో భాగంగా పిసిబి నాలుగు బుల్లెట్‌ ఫ్రూప్‌ బస్సులను కొనుగోలు చేసింది. 2009లో పాకిస్థాన్‌లో పర్యటించిన శ్రీలంక క్రికెటర్లను తీసుకువెళ్తున్న బస్సుపై ఉగ్రవాదులు దాడిచేశారు. ఆ ఘటనలో ఆరుగురు ఆటగాళ్లు గాయపడ్డారు. ఇద్దరు సామాన్య పౌరులు, ఆరుగురు భద్రతా సిబ్బంది చనిపోయారు. అప్పటి నుంచి పాక్‌ వెళ్లేందుకు ఇతరదేశాల క్రికెట్‌ జట్లు వెనుకాడుతున్నాయి. 2015లో మాత్రం జింబాబ్వే పాక్‌లో ప్రక టించింది. ఇప్పుడు జింబాబ్వే పైన పిసిబి,ఆటగాళ్లు,మాజీలు ప్రశంసలు కురిపించారు. అది మినహా ఏ జట్టుకూడా ఈ ఏడేళ్లలో పర్యటించలేదు. ఈ నేపథ్యంలో తాము ఆతిథ్యమివ్వాల్సిన మ్యాచ్‌లకు యుఎఇని వేదికగా పాక్‌ ఎంచుకుంది. ఇప్పుడు పాక్‌లోనే మ్యాచ్‌లను పునరుద్దరించేందుకు బస్సులను కొనుగోలు చేసింది.